คปภ. เตือนยืนรับชำระหนี้ เอ.พี.เอฟ
คปภ. เตือนเจ้าหนี้ให้ยื่นขอรับชำระหนี้บริษัท เอ.พี.เอฟ อินเตอร์เนชั่นแนล อินชัวรันส์ ได้ตั้งแต่บัดนี้&nbsp; จนถึงวันที่ 3 มีนาคม 2554&nbsp;ตามที่ ได้เพิกถอนใบอนุญาตประกอบธุรกิจประกันวินาศภัยของ บริษัท เอ.พี.เอฟ.อินเตอร์เนชั่นแนล อินชัวรันส์ จำกัด เมื่อวันที่ 13 ธันวาคม 2553 นั้น&nbsp;นางจันทรา&nbsp; บูรณฤกษ์&nbsp; เลขาธิการสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า เนื่องจากสำนักงาน คปภ. ได้ให้เวลาบริษัทปรับปรุงแก้ไขฐานะการเงิน และหาผู้ร่วมทุน เพื่อให้บริษัทฟื้นฟูฐานะและสามารถจ่ายค่าสินไหมทดแทน เป็นเวลาร่วม 1 ปี แต่บริษัทยังคงไม่สามารถดำเนินการได้ เพียงแต่จ่ายค่าสินไหมทดแทนไปจำนวน 636 ราย เป็นเงินทั้งสิ้น 13.50 ล้านบาท และยังคงค้างการจ่ายค่าสินไหมทดแทนอีก เป็นจำนวน 357.27 ล้านบาท &nbsp;ดังนั้น ขอให้ผู้เป็นเจ้าหนี้ตามสัญญาประกันภัยของบริษัท เอ.พี.เอฟ.อินเตอร์เนชั่นแนล อินชัว-รันส์ จำกัด หรือเจ้าหนี้ที่เคยร้องเรียนกับสำนักงาน คปภ. ยื่นคำขอรับชำระหนี้กับผู้ชำระบัญชี ได้ตั้งแต่บัดนี้ จนถึงวันที่ 3 มีนาคม 2554 โดยนำเอกสารต้นฉบับพร้อมทั้งสำเนาเอกสาร จำนวน 2 ชุด ประกอบการยื่น ดังนี้
17 ธ.ค. 2553

คปภ. เตือนเจ้าหนี้ให้ยื่นขอรับชำระหนี้บริษัท เอ.พี.เอฟ อินเตอร์เนชั่นแนล อินชัวรันส์ ได้ตั้งแต่บัดนี้  จนถึงวันที่ 3 มีนาคม 2554 ตามที่ ได้เพิกถอนใบอนุญาตประกอบธุรกิจประกันวินาศภัยของ บริษัท เอ.พี.เอฟ.อินเตอร์เนชั่นแนล อินชัวรันส์ จำกัด เมื่อวันที่ 13 ธันวาคม 2553 นั้น นางจันทรา  บูรณฤกษ์  เลขาธิการสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า เนื่องจากสำนักงาน คปภ. ได้ให้เวลาบริษัทปรับปรุงแก้ไขฐานะการเงิน และหาผู้ร่วมทุน เพื่อให้บริษัทฟื้นฟูฐานะและสามารถจ่ายค่าสินไหมทดแทน เป็นเวลาร่วม 1 ปี แต่บริษัทยังคงไม่สามารถดำเนินการได้ เพียงแต่จ่ายค่าสินไหมทดแทนไปจำนวน 636 ราย เป็นเงินทั้งสิ้น 13.50 ล้านบาท และยังคงค้างการจ่ายค่าสินไหมทดแทนอีก เป็นจำนวน 357.27 ล้านบาท  ดังนั้น ขอให้ผู้เป็นเจ้าหนี้ตามสัญญาประกันภัยของบริษัท เอ.พี.เอฟ.อินเตอร์เนชั่นแนล อินชัว-รันส์ จำกัด หรือเจ้าหนี้ที่เคยร้องเรียนกับสำนักงาน คปภ. ยื่นคำขอรับชำระหนี้กับผู้ชำระบัญชี ได้ตั้งแต่บัดนี้ จนถึงวันที่ 3 มีนาคม 2554 โดยนำเอกสารต้นฉบับพร้อมทั้งสำเนาเอกสาร จำนวน 2 ชุด ประกอบการยื่น ดังนี้
 1. กรมธรรม์ประกันภัย  2. บัตรประจำตัวประชาชน  3. ใบเคลม      4. ใบนัดชำระหนี้  5. เอกสารอื่นใด ที่แสดงถึงมูลหนี้ 6. หนังสือรับรองการจดทะเบียนนิติบุคคล (กรณีเจ้าหนี้เป็นนิติบุคคล)    7. หนังสือมอบอำนาจ พร้อมบัตรประชาชนผู้มอบอำนาจและผู้รับมอบอำนาจ (กรณีไม่สามารถมายื่นได้ด้วยตนเอง) ทั้งนี้ ผู้ชำระบัญชีจะเร่งดำเนินการรวบรวมทรัพย์สินและหนี้สิ้นของบริษัทให้เสร็จสิ้น และนำมาเฉลี่ยคืนให้แก่ผู้เป็นเจ้าหนี้ตามสัญญาประกันภัยอย่างเร็วที่สุด และหากทรัพย์สินที่นำมาเฉลี่ยคืนหนี้   มีไม่เพียงพอ ต่อจำนวนหนี้ที่เกิดจากสัญญาประกันภัย กองทุนประกันวินาศภัยจะให้ความช่วยเหลือประชาชนจากการที่บริษัทประกันภัยถูกเพิกถอนใบอนุญาตฯ เพื่อให้เกิดประโยชน์สูงสุดต่อเจ้าหนี้ เลขาธิการ คปภ. กล่าวเพิ่มเติมว่า ขอให้ประชาชนเชื่อมั่นต่อธุรกิจประกันภัย เพราะสำนักงาน คปภ. ได้มีการปรับปรุงแก้ไขกฎหมายและวิธีการในการกำกับบริษัทประกันภัยแนวใหม่ โดยมุ่งเน้นการป้องกันไว้ล่วงหน้า เพื่อให้บริษัทมีฐานะการเงินที่มั่นคง มีเงินสดเพียงพอจ่ายหนี้สินให้แก่ผู้เอาประกันภัยได้อย่างครบถ้วน และหากตรวจพบว่าผู้บริหารบริษัทมีการปฏิบัติฝ่าฝืนบทบัญญัติของกฎหมาย หรือบริษัทใดมีฐานะการเงินไม่มั่นคง สำนักงาน คปภ. จะดำเนินการตามกฎหมายอย่างเคร่งครัดต่อไป หากมีข้อสงสัยสามารถสอบถามข้อมูลเพิ่มเติมได้ที่ สายด่วนประกันภัย 1186 หรือ www.oic.or.th